
ДОКЛАДНА ЗАПИСКА

От Николай Димитров – кмет на Община Несебър



Относно:  избор на Управителен съвет на Общински фонд "Култура"


	УВАЖАЕМИ ГОСПОДИН ПРЕДСЕДАТЕЛ,
УВАЖАЕМИ ДАМИ И ГОСПОДА ОБЩИНСКИ  СЪВЕТНИЦИ,

	Със свое Решение № 667 от Протокол № 23/11.12.2017 г., Общински съвет – Несебър е създал Общински фонд "Култура", приел е Правилник за работата на Фонда и е избрал Управителен съвет (УС). Съгласно чл. 16 от Правилника за работата на Общински фонд "Култура" мандатът на УС е две години. Съгласно чл. 8, ал. 1 и 2 от Правилника УС се състои от председател и 6 члена. 

	С Решение № 203/28.06.2024 г. от Протокол № 9/28.06.2024 г. Общински съвет – Несебър е избрал състав на УС с 2 годишен мандат, с Председател  Заместник – кмет "Бюджет и финанси", членове: трима общински съветници и трима представители на Общинска администрация – Несебър (директор звено Вътрешен одит, главен експерт "АС, опазване и реконструкция на паметници на културата" и експерт отдел "Несебър – световно наследство, туристическа реклама и култура".

Съгласно разпоредбите на чл. 15 от Правилника за работа на Общински фонд "Култура" към Община Несебър и предвид изтеклия мандат на УС е необходимо Общински съвет - Несебър да избере нов УС, който да организира дейността си.
Правилата за организацията и работата на УС на фонда (приети на заседание от 13.08.2025 г.) регламентират провеждане на информационна кампания през м. септември, кандидатстване през м. октомври, сключване на договори за финансиране през м. ноември, изпълнение на договореното през неактивния туристически сезон, когато са допустими строително-ремонтни дейности и отчитане на разходените средства през м. май на следващата година. Това е оптимално устойчив времеви цикъл за подпомагане на собствениците на сгради-културно наследство в Старинен Несебър.

В връзка с гореизложеното и на основание чл. 21, ал. 1, т. 23 и ал. 2 от Закона за местното самоуправление и местната администрация, предлагам Общински съвет - Несебър да приеме следното

РЕШЕНИЕ:

1.На основание чл.4 във вр. с чл. 8, ал. 1 и ал. 2 от Правилника за работата на Общински фонд "Култура" при Община Несебър (приет с Решение № 667, от Протокол № 23/11.12.2017 г.) Общински съвет – Несебър избира Управителен съвет на Общински фонд "Култура" при Община Несебър в състав:
Председател: Иван Гургов – заместник – кмет "Бюджет и финанси",
Членове:
1. Трима общински съветници;
2. Диана Терзиева – директор "Вътрешен одит";
3. Арх. Даниела Сивкова – главен експерт "АС, опазване и реконструкция на паметници на културата";
4. Емануил Теоклиев – младши експерт отдел "Несебър – световно наследство, туристическа реклама и култура".

	2.На основание чл. 60, ал.1 от АПК, с цел запазване на оптимално устойчив времеви цикъл за подпомагане на собствениците на сгради-културно наследство в Старинен Несебър през неактивния туристически сезон и осигуряване непрекъсваемост на процеса Общински съвет – Несебър допуска предварително изпълнение на решението.





НИКОЛАЙ ДИМИТРОВ
Кмет на Община Несебър



Изготвил: 					 
Дочка Маринова – секретар	


Съгласувал:
Невелина Тълпигова – главен юк ПНО		

